舟中戲作雜言
作者：李彭
朝代：宋

paragraphs: 昨日觀畫筴，李成山水真難忘。
寒林遠近烟暗澹，絕壑稠疊雲微茫。
忽看清溪下野艇，驚殘鷗鳥不成行。
我嘗指此語座客，安得仙骨來中央。
此事數日爾，忽落圖上鳴漁榔。
山重水複灘瀨急，雅飛不過吳天長。
嗟予老矣兩鬢蒼，放浪自得宜深藏。
煩於畫筴試檢校，恐我割取附益歐峰旁。